लखनऊ. भगवान श्रीराम की जन्मभूमि अयोध्या में दीपावली के मौके पर भव्य दीपोत्सव कार्यक्रम को यादगार बनाने की तैयारी लगभग पूरी हो गई हैं. अयोध्या को इस तरह सजाकर तैयार किया गया है. जिससे त्रेतायुग का आभास हो. दीपावली के अवसर पर भगवान श्री राम की नगरी अयोध्या को किसी दुल्हन की तरह सजाया गया है. 4 से 6 नवंबर तक होने वाले दीपोत्सव कार्यक्रम के लिए सरयू के तट को काफी खूबसूरती से सजाया गया है. जगह-जगह भव्य तोरण द्वार बनाये गये हैं, 30 फुट के भगवान श्रीराम के साथ हनुमान की भव्य मूर्ति यहां अपनी अलग ही छटा बिखेर रही है.